La seniori, a câștigat prima sa medalie de Cupa Mondială în sezonul 2009–2010 cu un bronz la Grand Prix-ul de la Berna, urmat în sezonul 2011–2012 de un argint la Jockey Club Argentino. În sezonul următor, s-a clasat pe locul 3 la Heidenheimer Pokal și la Jocurile Mediteraneene din 2013 de la Mersin. A ajuns în sferturile de finale la Campionatul European din 2013 de la Zagreb, dar a fost învins de francezul Daniel Jerent, care a cucerit argintul în cele din urmă. În sezonul 2013–2014, a fost laureat cu argint la Grand Prix-ul de la Doha și a cucerit o medalie de bronz la Campionatul Mondial de la Kazan, după ce a pierdut în semifinale cu sud-coreeanul Park Kyoung-doo. A încheiat sezonul pe locul 5 în clasamentul mondial, cel mai bun din carieră.